റോഡ് വികസനത്തിന് പള്ളി സ്ഥലം വിട്ടു നല്കുന്നു മലപ്പുറം: റോഡ് വികസനത്തിന് പള്ളികള് വിട്ടു നല്കി മാതൃകയാകുന്നു. അരീക്കോട് വാഴയില് പള്ളി, പുത്തലം മുല്ലപ്പള്ളി, ടൗണ് ജുമാ മസ്ജിദ് എന്നിവയുടെ ഭൂമികളാണ് എടവണ്ണ കൊയിലാണ്ടി റോഡിലെ വികസനത്തിനായി വിട്ടു നല്കുന്നത്. 150ഓളം വര്ഷം പഴക്കമുള്ള വാഴയില് പള്ളിയുടെ കെട്ടിടം തന്നെ പൊളിച്ചു നീക്കും. മുല്ലപ്പള്ളിയും, ടൗണ് പള്ളിയും നൂറ് വര്ഷത്തിലധികം പഴക്കമുള്ളതാണ്. അരീക്കോട്ടെ റോഡുകളിലും കവലകളിലും വലിയ ഗതാഗതക്കുരുക്കാണ് അനുഭവപ്പെടുന്നത്. റോഡിന്റെ വീതി കൂട്ടാനുള്ള ചര്ച്ചകള് ആരംഭിച്ചപ്പോള് തന്നെ പള്ളി ഭാരവാഹികള് സ്ഥലം വിട്ടു നല്കാന് സമ്മതമറിയിച്ചു. റീ ബില്ഡ് കേരള പദ്ധതിയില് ഉള്പ്പെടുത്തി സൗത്ത് പുത്തലം മുതല് നെല്ലിപ്പറമ്ബ് വരെയും എരഞ്ഞിമാവ് മുതല് എടവണ്ണ വരെയുമുള്ള റോഡിന്റെ നിര്മ്മാണം പുരോഗമിക്കുകയാണ്. മുല്ലപ്പള്ളിയുടെ മുന്ഭാഗത്തെ മുറ്റമാണ് വിട്ടുനല്കുക. കൊണ്ടോട്ടിയിലേക്ക് തിരിയേണ്ട റോഡിന്റെ ഭാഗമായതിനാല് വലിയ തിരക്കാണിവിടെ. ടൗണ് പള്ളിയുടെ മുന്ഭാഗം പൂര്ണ്ണമായും ഇതിനായി പൊളിച്ചു മാറ്റിയിരിക്കുകയാണ്.The post റോഡ് വികസനത്തിന് പള്ളി സ്ഥലം വിട്ടു നല്കുന്നു first appeared on MalayalamExpressOnline.